Tolong jelaskan mengenai Sejarah dari Alice (kumpulan muzik) dalam bahasa melayu

Sebelum kumpulan ini debut, Kim So-hee dan Min Ka-rin adalah peserta rancangan realiti Kpop Star 6. Sohee adalah sebahagian daripada unit KWIN, yang berjaya ke episod akhir sebagai naib juara.

Selepas tamatnya "K-pop Star 6", pada 19 Mei 2017, Sohee mengeluarkan single digital solo pertamanya "Spotlight".

2017–2020: Debut dengan We, First, Color Crush dan Summer Dream, Pembentukan semula kepada tujuh orang ahli dan Jackpot

Pada 1 Jun 2017, kumpulan ini mengeluarkan album mini pertama mereka We, First yang mengandungi lima buah lagu termasuk single utama dengan nama yang sama.

Album mini kedua mereka Color Crush dikeluarkan pada 13 September 2017 yang mengandungi lima buah lagu termasuk single utama "Pow Pow".

Pada akhir tahun 2017, ahli Bella dan Hyeseong menyertai rancangan realiti MIXNINE. Kedua-dua mereka tidak berjaya ke barisan akhir pemenang wanita.

Pada 6 Jun 2018, Hunus Entertainment mengesahkan bahawa Elris akan comeback pada 28 Jun dengan album mini ketiga Summer Dream. Pada 28 Jun, kumpulan ini mengeluarkan album mini ketiga mereka, yang mengandungi tiga buah lagu, termasuk single utama "Summer Dream".

Pada 18 Oktober 2018, Sohee memulakan debut sebagai penyanyi solo dengan single digital "Hurry Up".

Kumpulan ini mengeluarkan single digital bertajuk "Miss U" pada 12 November 2019.

Pada 12 Februari 2020, Hunus Entertainment mengesahkan bahawa kumpulan ini telah menambah dua orang ahli baru iaitu, EJ dan Chaejeong. Kumpulan ini comeback pada 26 Februari dengan album mini keempat mereka "Jackpot" dengan single utama nama yang sama. Ini adalah keluaran pertama mereka sebagai kumpulan tujuh orang ahli berikutan penambahan dua orang ahli baharu dan comeback pertama mereka dalam hampir dua tahun sejak album mini ketiga mereka. Jackpot juga merupakan keluaran terakhir yang membawa nama ELRIS. Kumpulan ini berehat untuk sebahagian besar tahun 2020 dan sepanjang 2021.

2021–sekarang: Agensi baharu, penjenamaan semula, Dance On dan Show Down

Pada 1 Disember 2021, diumumkan bahawa Elris akan dipindahkan ke IOK Company.

Pada 11 April 2022, telah diumumkan bahawa kumpulan ini telah dijenamakan semula kepada Alice, Hyeseong dan Bella menukar nama pentas mereka masing-masing kepada Yeonjae dan Do-A. Chaejeong juga dilantik sebagai ketua baru. Mereka akan membuat comeback pada 3 Mei dengan single digital "Power of Love". Bagaimanapun, diumumkan bahawa keluaran single digital itu akan ditangguhkan hingga 4 Mei.

Pada 27 Oktober 2022, kumpulan ini telah mengeluarkan album single pertama Dance On dengan single utama dengan nama yang sama.

Pada 19 April 2023, kumpulan ini mengeluarkan album single kedua mereka Show Down dengan single utama dengan nama yang sama. Di samping itu, wakil dari agensi IOK Company menyatakan, “Ahli Do-A dan Yeonje akan menghentikan sementara aktiviti mereka kerana masalah kesihatan baru-baru ini dan kini sedang berehat dan memulihkan diri. Comeback ini akan menampilkan lima orang ahli.